b"\n_START_ARTICLE_\nMichelle Trachtenberg\n_START_SECTION_\nZgodnje in osebno \xc5\xbeivljenje\n_START_PARAGRAPH_\nMichelle Christine Trachtenberg se je rodila v New Yorku, kot mlaj\xc5\xa1a od dveh h\xc4\x8dera bankirke Lane in in\xc5\xbeenirja Michaela. Njen o\xc4\x8de se je rodil v Nem\xc4\x8diji, njena mama pa v Rusiji; Michelle Trachtenberg zna teko\xc4\x8de rusko. Njena dru\xc5\xbeina je judovska in Michelle praznuje tako bo\xc5\xbei\xc4\x8d kot hanuko, njena stara star\xc5\xa1a pa \xc5\xbeivita v Izraelu. Skupaj s starej\xc5\xa1o sestro Irene je bila vzgojena v Sheepshead Bayu, Brooklyn ter se \xc5\xa1olala v \xc5\xa1olah P.S. 99 Elementary School in The Bay Academy for the Arts And Sciences Junior High School (na tej \xc5\xa1oli so se skupaj z njo \xc5\xa1olale tudi igralke, kot so Rachel Bilson, Katharine McPhee in Kirsten Dunst).\n_START_SECTION_\nKariera\n_START_PARAGRAPH_\nMichelle Trachtenberg je svojo igralsko kariero za\xc4\x8dela leta 1993 v televizijski seriji Clarissa Explains It All, kasneje istega leta pa je dobila vlogo Lily Benton Montgomery v seriji Vsi moji otroci, ki jo je igrala do leta 1996._NEWLINE_Leta 1994 igra v seriji The Adventures of Pete & Pete (do 1996), leta 1995 v filmu Melissa, leta 1996 pa v filmih Harriet the Spy in Christmas in My Hometown ter serijah Dave's World in Space Cases._NEWLINE_Leta 1997 se pojavi v seriji Meego, leta 1998 v filmu Richie Rich's Christmas Wish in seriji Guys Like Us, leta 1999 pa v filmu In\xc5\xa1pektor Gadget._NEWLINE_Leta 2000 zaigra v filmih A Father's Choice in Can't Be Heaven ter seriji Buffy, izganjalka vampirjev (do 2003), leta 2001 v seriji Truth or Scare (do 2003), leta 2004 pa v serijah Best Week Ever in Six Feet Under ter filmih Eurotrip in Mysterious Skin._NEWLINE_Leta 2005 jo lahko vidimo v filmih Ledena princesa in The Dive from Clausen's Pier, leta 2006 v serijah House M.D., Robot Chicken (do 2007) in Zakon in red ter filmih Black Christmas in Beautiful Ohio, leta 2007 pa v filmu The Hill._NEWLINE_Leta 2008 jo opazimo v seriji Opravljivka (do danes) in filmih Dragonlance: Dragons of Autumn Twilight ter The Circuit, letos v filmih Young Americans, \xc5\xa0e enkrat 17 in Against the Current ter serijah The Super Hero Squad Show in Mercy, trenutno pa snema film A Couple of Dicks, ki pride v kinematografe leta 2010."